הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 18, 2016-12-12 14:45

אכרם חסון: צהריים טובים, אנחנו פותחים את ישיבת הוועדה בנושא כל כך חשוב – הנגשת התחבורה הציבורית לפריפריה – תמונת מצב ודרכי פעולה.

אכרם חסון: אני כמובן מתנצל בשם ידידי וחברי, חבר הכנסת מיקי זוהר, שהוא עסוק בוועדת הכספים ונבצר ממנו להגיע ולכן אני מחליף אותו.

אכרם חסון: כמובן שהנושא הזה הוא נושא מאד חשוב ואני שמח שהוועדה שהוקמה במיוחד, לא מזמן, מטפלת בהרבה דברים חשובים לקידום ענייני הפריפריה והאזרחים ואנחנו כל שבוע מקיימים דיון אחר בנושא אחר, כי לצערי הרב הבעיות רבות וזה טוב שהוקמה בסופו של דבר ועדה שתטפל בנושאים האלה ותיקח על אחריותה לא רק את הטיפול, אלא גם למצוא פתרונות ולקדם את הנושאים החשובים שמעלים כאן.

<קריאה: אדוני מוכן לומר כמה משפטים על עצמו?

אכרם חסון: כן.

אכרם חסון: אני חבר הכנסת אכרם חסום.

אכרם חסון: אני מדלית אל כרמל, כמובן מהמגזר הדרוזי ואני חבר הוועדה מטעם מפלגת כולנו.

אכרם חסון: לפני בערך 10 חודשים החלפתי את שר האוצר בכנסת.

אכרם חסון: אני לא חבר כנסת חדש, כי הייתי גם בכנסת ה-18.

אכרם חסון: לפני זה הייתי ראש העיר של דלית אל כרמל ועוספייה, עיר הכרמל ועסקתי בעוד הרבה דברים אחרים, אבל כמובן שהנושא הזה גם חשוב לי, כי כשהייתי ראש עיר, הייתי היישוב הראשון במגזר הדרוזי שהכניס תחבורה ציבורית, כי לא הייתה לנו גם תחבורה ציבורית.

אכרם חסון: לא הייתי נגישות, גם לא הייתה הנגשה לכל בתי הספר ולכל המוסדות בכפר.

אכרם חסון: בזמנו הקימו הרבה מוסדות בלי תכנון ובלי פיקוח, ולצערי הרב סבלנו מהדבר הזה.

אכרם חסון: ולכן הנושא היום הוא קרוב לליבי וחשוב מאד שאנחנו נקדם אותו.

אכרם חסון: הוועדה הזאת מצטיינת בדבר אחד, שאנחנו לא עושים את הדיונים למראית עין.

אכרם חסון: אנחנו עושים אותם כדי באמת להעלות אותם, לדאוג לתקציבים, לשנות את סדר היום כאן בכנסת וגם במשרדי הממשלה ולתת מענה לאזרחים.

אכרם חסון: אז אנחנו נשמח מאד לשמוע את כולם.

אכרם חסון: אני כמובן אשמח אם כל מי שירצה לדבר יודיע למנהלת הוועדה כאן ואנחנו נאפשר לכולם בצורה מכובדת, אחראית.

אכרם חסון: אין כאן גם פוליטיקאים שיצעקו ואין לנו ויכוחים.

אכרם חסון: אנחנו בסך הכל רוצים לשרת את עם ישראל ולקדם את הנשוא החשוב הזה, שאנחנו דנים בו.

אכרם חסון: בהתחלה ביקשה להתחיל לדבר גברת נעה אבירם, מנהלת אגף הפעלה ורישוי במשרד התחבורה, כי היא גם ממהרת והיא לא יכולה להישאר עד סוף הדיון, אז בבקשה.

<נעה אבירם: תודה רבה.

<נעה אבירם: כן, אני מתנצלת מראש אני לא אוכל להישאר עד סוף הדיון, אבל כאמור, כל נושא שיועלה ושלא נשמע פה, אפשר כמובן להעביר אלינו ונעביר התייחסות כתובה.

<נעה אבירם: אני חושבת שהנושא של תחבורה ציבורית לפריפריה הוא נושא שבאמת לא ניתן להמעיט בחשיבות שלו ואני שמחה על קיום הדיון הזה ועל קיום דיונים נוספים בנושא.

<נעה אבירם: משרד התחבורה, בשנים האחרונות ובפרט בתחום התחבורה הציבורית, מגדיל משמעותית את היקף השירות בכלל ואת היקף השירות בפריפריה בפרט.

<נעה אבירם: אנחנו רואים תנופת פיתוח קודם כל בנושא הרכבתי - המסילה של הנגב המערבית משרתת את שלוש הערים בשדרות, בנתיבות ובאופקים.

<נעה אבירם: מסילת העמק שנפתחה בסוכות, מסילת כרמיאל שצופיה להיפתח במהלך שנת 2017.

<נעה אבירם: כל אלה זה בהחלט קירוב של פריפריה ומרכז ושיפור הקשר בפרט ליוממים ולצורכי תעסוקה והשכלה.

<נעה אבירם: בתחום האוטובוסים המהלכים שנעשו, מכרזים בצפון הנגב, לפני פחות משנה הגדלה של עשרות אחוזים בהיקף הפעילות גם באותן ערים שהזכרתי קודם – באופקים, נתיבות, שדרות, בקריית גת, באשקלון, בקריית מלאכי, בכל מושבי הסביבה, חלקם מקומות שכלל לא היה בהם שום שירות והיום יש בהם שירות שהוא בסך הכל טוב.

<נעה אבירם: מכרזים בגליל, בעמקים.

<נעה אבירם: בכל מקום כאמור תגבור של עשרות אחוזים בהיקף הפעילות.

<נעה אבירם: הרפורמה בתעריפים, שחיברה היום בעצם כל יישוב בפריפריה למרכז המטרופוליני הסמוך, או למרכז המטרופוליני הרלבנטי עבורו, שאנחנו יודעים היום להגיד ש-95% מהמשתמשים נוסעים במרחקים של 30 קילומטר.

<נעה אבירם: זאת אומרת שבאמצעות ההנחות בתעריפים למשתמשים הקבועים, החודשיים, השבועיים או היוממים, בעצם נתנו מענה לכל אלה, לרוב המוחלט של המשתמשים.

<נעה אבירם: בתחום של מגזרי המיעוטים – הערבי, הדרוזי, הבדואי – אנחנו מדי שנה, עוד קודם להחלטות הממשלה בנושא, משרד התחבורה החליט להקצות 40% מתקציב תוספות השירות בתחבורה הציבורית לטובת צמצום הפערים למגזרים האלה וגם כאן

<נעה אבירם: אנחנו רואים באמת גידול משמעותי בהיקף השירות וכתוצאה מכך כמובן גם בהיקף הנוסעים.

<נעה אבירם: גם פה דגש על תעסוקה ועל השכלה, שזה גם בכלל חסמים להשתלבות מלאה וטובה בחברה.

<נעה אבירם: אני רואה שיש פה, ובאמת הועברו מסמכים שונים, למשל במסמך שנוגע לאזורי תעסוקה, אז גם כאן יש פרויקט יעודי של המשרד שנוגע לשיפור הקשר לאזורי תעסוקה, גם במרכזי המטרופולינים, ששם הרבה מהמועסקים בכל זאת נמצאים, אבל גם בפריפריה, למשל קווים שנפתחו לאחרונה לאזור עידן הנגב בנתיבות ולאזור התעסוקה ברהט.

<נעה אבירם: סטודנטים - גם מסמך שמונח פה ושמחתי לקרוא באמת את הרוח החיובית שעולה ממנו לגבי שיתוף הפעולה וזה אכן נכון.

<נעה אבירם: אנחנו מקדמים בשנה הקרובה מיפוי של החוסרים ושל הצרכים במוסדות שונים, בהם באוניברסיטת אריאל, במכללת הגליל המערבי, בספיר, בעמק הירדן.

<נעה אבירם: משהו שאולי ייראה טיפה פחות בלב הדברים, אבל אסור לשכוח שאת שדה התעופה תמנע, שעתיד להיפתח בקרוב ושהוא חיוני לתושבי אילת, שהם אולי הפריפריה של הפריפריה וגם לשם יש שירות הזנה באוטובוסים.

<נעה אבירם: אז זה באמת אולי על קצה המזלג על העשייה של משרד התחבורה בשנים האחרונות, ואת התוצאות של זה, באמת, אנחנו רואים גידול במספר הנוסעים בכלל, במספר הנוסעים בפריפריה בפרט.

<נעה אבירם: צמצום פערים.

<נעה אבירם: סתם ככה כדי להבין את תהליך העבודה, עשינו איזו שהיא מדידה של נסיעות פר נפש בהשוואה בין יישובים במדרג סוציו אקונומי שונה, ביישובים דומים מבחינת הגודל, במדרג סוציו אקונומי שונה, ואנחנו יכולים לראות באמת את הצמצום המשמעותי בפערים בין הרשויות.

<נעה אבירם: לא כי אלה שיש להן יותר מקבלים עכשיו פחות, אלא כי באמת אלה שתמיד היה להם פחות, מקבלים יותר.

<נעה אבירם: אי אפשר להתווכח על זה שהיו פערים גדולים ושיש עדיין פערים, אבל אני באמת חושבת שהמשרד עושה רבות כדי לצמצם את הפערים האלה ושם את זה במקום מרכזי במדיניות שלו.

אכרם חסון: נציג האוצר הגיע?

אכרם חסון: אם נציג האוצר לא הגיע, אז אולי את יכולה לעזור לנו.

אכרם חסון: יש לנו כמה שאלות שהן חשובות מאד.

אכרם חסון: למשל, מה הוא התקציב הנדרש לסיום רפורמת התעריפים הבין עירוניים?

<נעה אבירם: אני לא יודעת להגיד במספרים את מה שנדרש.

אכרם חסון: אתם לא מתואמים איתם?

<נעה אבירם: זה פשוט באגף הכלכלי מדברים במספרים.

<נעה אבירם: אני מדברת בשירות לתושבים, אבל כן חשוב להגיד, דרך אגב, בעבר הייתה החלטה על רפורמה בבין עירוני ולבסוף הוחלט שאותו כסף שתוכנן ללכת לכלל השירות הבין עירוני, הלך להרחיב את השירות למטרופולינים, וזה בדיוק העניין של השירות למטרופולינים, וזה בדיוק העניין של השירות.

<נעה אבירם: הכניסו את כל היישובים הפריפריאליים לשירות למטרופולינים.

<נעה אבירם: כלומר פה באמת, גם אמנם הרפורמה עוד לא הושלמה ועוד לא תוקצבה במלואה, אבל המהלך הזה היה מהלך חיוני לחיזוק הנושא של הפריפריה.

אכרם חסון: טוב.

אכרם חסון: יש למישהו מהנוכחים כאן שאלות?

אכרם חסון: בבקשה.

אכרם חסון: שמך ותפקידך.

<איתי חיים: איתי חיים, מנכ"ל תחבורה בדרך שלנו, ארגון נוסעי התחבורה הציבורית בישראל.

<איתי חיים: בוודאי שנושא של תכנית התעריפים מעניין אותנו, במיוחד כאשר רפורמה התעריפים יצאה לדרך ב-1 בינואר והובטח שתושלם רפורמת התעריפים הבין עירונית, כאשר חלק מהמטרות של רפורמת התעריפים הבין עירונית, בעצם להסדיר את תעריפי הנסיעה בין מפעילים שונים במקטעים שווים.

<איתי חיים: לדוגמא היום נסיעה מעפולה לטבריה עולה פי שניים באגד מאשר בסופרבוס.

<איתי חיים: עכשיו, זה עניין כאן של משרד התחבורה ומשרד האוצר, שקובעים באמצעות ועדת התעריפים את התעריפים.

<איתי חיים: זה לא עניין של המפעילים, אבל עדיין תושב עפולה שרוצה להמתין לאוטובוס ועושה שיקולים של עלות מול תועלת, בהתאם לתדירות של אוטובוסים, האפשרויות שלו הן מאד מאד מצומצמות.

<איתי חיים: במחירים כאלה, אני חושב שזה פערים באמת משמעותיים כשרואים את זה היום, במיוחד כשיש את כל ההתנהלות היום עם אגד ואת סוגית הסובסידיות מול אגד, ואנחנו מרגישים, כנוסעים, כבני ערובה ששבויים בכל סוגית התעריפים הזאת, שלא הושלמה.

<איתי חיים: אחת מהציפיות שלנו היא לשמוע מדוע לא רק למה זה לא תוקצב, כי את זה כבר שמענו בוועדות הקודמות, אלא מה הדרך היום של משרד התחבורה לנסות לפתור – גם אם זה באופן נקודתי – את הנושא של תעריפים גבוהים בין מפעילים בשני יעדים שונים.

<איתי חיים: אני חושב שיש כאן גם נציגה של משרד התיירות שיכולה להוסיף את זה, יש היום בעיה מאד מאד גדולה של נגישות לכל מיני אתרי פנאי ונופש שנמצאים באזורי פריפריה.

<איתי חיים: היום לדוגמא נוסעים שרוצים להגיע מירושלים לנצרת - אנחנו מתקרבים לתקופה של חג המולד - יש היום שתי נסיעות יומיות לדעתי מכל כיוון, מירושלים לנצרת ותחבורה ציבורית היום מקדמת גם תיירות ואני חושב שעדיין לא השכילו להבין את זה.

אכרם חסון: נעה, מדוע יש פערים בתעריפים לאותם מפעילים, שהם מפעילים מטעם המדינה ומקבלים כמובן סובסידיה מהמדינה.

אכרם חסון: אין מי שמפקח על הדברים האלה?

<נעה אבירם: בוודאי.

<נעה אבירם: קודם כל התעריפים הם בהתאם לצו פיקוח שמפוקח על ידי המדינה, בוודאי.

<נעה אבירם: המקור של זה הוא היסטורי, קווים שכן יצאו לתחרות ושלא יצאו לתחרות ובאמת אחת המטרות של הרפורמה בתעריפים היא למנוע או לפתור את אותם עיוותים במקומות שיש.

<נעה אבירם: כמו שאמרתי קודם, הייתה החלטה שכרגע על מנת לחבר כל יישוב למטרופולין, הייתה החלטה להקצות את התקציב במקום לרפורמה הבין עירונית לרפורמה המטרופולינית.

<נעה אבירם: ושוב, אני חוזרת, עבור 95% מהנוסעים זה נתן את המענה.

<נעה אבירם: לכן אני חושבת שבשיקולי עלות ותועלת, יש פה בסוף תרומה גדולה ל-95% - - -

<קריאה: 98% זה לא - - -

<קריאה: רק בכרטיסי קבוצתיים, לא בכרטיסי נסיעה בודדת.

אכרם חסון: חברים, בואו לא נפריע.

אכרם חסון: כל אחד יקבל את זכות השאלה וזכות הדיבור.

<נעה אבירם: זאת אומרת בסוף זה עניין תקציבי וזה עניין של סדרי עדיפויות וזה עניין של איפה אנחנו נותנים את ההטבה למרב הנוסעים.

אכרם חסון: אבל שלא יהיה כל הזמן על חשבון הפריפריה.

יעקב גיל: זה אומר שהפריפריה לא בסדר העדיפויות.

יעקב גיל: זה מה שזה אומר.

אכרם חסון: למקומות החלשים.

<נעה אבירם: אני אגיד את זה באופן חריף, אני מבקשת לא לסלף את הדברים שלי, כי כמו שאני אומרת, התקציב - - -

יעקב גיל: אני לא אמרתי שזה את מחליטה על זה.

אכרם חסון: אדוני, אני מבקש, בוא תיתן לה לסיים את הדברים.

<נעה אבירם: אני אשמח לענות.

<נעה אבירם: התקציב הופנה על מנת לקשר כל יישוב בפריפריה, המרוחק ביותר, למטרופולין.

<נעה אבירם: זאת אומרת אם תושב קריית שמונה במקור לא היה אמור להנות מהרפורמה המטרופולינית.

<נעה אבירם: הוא חובר למטרופולין ולשם הלך התקציב.

<נעה אבירם: אז להגיד שזה לשים את הפריפריה בצד, אני חושבת שלהיפך.

<נעה אבירם: כי היום עבור תושב קריית שמונה, ואנחנו יודעים להגיד שחיפה היא המטרופולין הרלבנטי ביותר עבור תושבי קריית שמונה, אז למרביתם ניתן המענה.

<נעה אבירם: 95% - - -

יעקב גיל: בין המטרופולינים אין מענה.

אכרם חסון: סליחה אדוני, אני לא נתתי לך רשות לשאול.

אכרם חסון: בוא נכבד אחד את השני ונשמע את כולם.

אכרם חסון: בבקשה, מי עוד רצה לשאול.

יעקב גיל: אני רציתי לשאול אם אפשר.

אכרם חסון: בבקשה.

יעקב גיל: תודה לך.

אכרם חסון: אבל שאלה קצרה וגם ברורה.

יעקב גיל: יש לי כמה שאלות אם אפשר.

אכרם חסון: תתחיל באחת, שניתן לה גם להשיב לנו ונבין את התשובות.

יעקב גיל: בסדר גמור.

יעקב גיל: אז בעצם אני רק רוצה לחדד את הנושא של התעריפים, שמדובר פה בעצם על מחירים יקרים של נסיעה מהפריפריה למרכז, מהפריפריה לאזור ירושלים.

יעקב גיל: זאת אומרת בין האזורים, לא בתוך המטרופולינים, ומדובר באמת בנסיעות של עשרות שקלים לכיוון.

יעקב גיל: זה איזה שהוא נטל כלכלי שצריך להתחשב בו.

יעקב גיל: האמירה של משרד התחבורה ובעיקר לדעתי האוצר במקרה הזה, שאין תקציב, זה פשוט מצביע על סדר עדיפויות ואני חושב שלקראת הנחת תקציב 2017-2018 – זה בהחלט יכול להיות התפקיד של הכנסת לוועדה שהרפורמה בתעריפים נכנסת לתקציב וזה משהו שגם הכנסת יכולה בסופו של דבר להחליט עליו.

יעקב גיל: נקודה שדובר עליה ואנחנו גם הנחנו לפניכם מסמך על נסיעה לאזורי תעסוקה.

יעקב גיל: יש בעצם בעיה מאד קשה של נגישות מהירה וישירה לאזורי תעסוקה בפריפריה.

יעקב גיל: אחת הדוגמאות שבטח תעניין אותך, זה למשל נסיעה מדלית אל כרמל לאזור התעסוקה ביקנעם.

יעקב גיל: ברכב 20 דקות ובתחבורה הציבורית שעה ו-25 דקות.

יעקב גיל: צריך לנסוע, להחליף.

יעקב גיל: בעצם יש בעיה מאד קשה עם הנושא הזה.

יעקב גיל: אם אנחנו מסתכלים על התכנית, לפחות שאנחנו מכירים, של משרד התחבורה לשנת 2017 לקווים מהירים לאזורי תעסוקה, באזור הדרום מתוכנן קו אחד בלבד לפי התכנית.

יעקב גיל: זה מופיע גם במסמך שחיברנו, ובצפון יש מספר בודד של קווים, שרובם בכלל לא מתקציב קווי הזנק, אלא מהתקציב של הדבקת פערים ביישובים ערביים, שזה גם נושא מאד חשוב, אבל זה לא מהתקציב של קווי הזנק, ובעצם רוב התקציב הולך לאזור המרכז.

יעקב גיל: זאת אומרת, לפי התמונה שמתקבלת כרגע, הנושא של קווי הזנק בפריפריה לא מקבל את המענה ואנחנו מבקשים את העזרה שלכם, של הוועדה, בעצם לוודא מול משרד התחבורה, שהנושא הזה ייכנס בצורה משמעותית ביותר אל התקציב הקרוב.

יעקב גיל: אין שום סיבה לחכות עם תוספות של קווי אוטובוס.

יעקב גיל: מדובר על נגישות לעבודה.

יעקב גיל: צריך להבין שיש אזורים, במיוחד בפריפריה, שאם אין נגישות לתעסוקה, אנשים יש להם פחות אפשרויות תעסוקה, נקודה.

יעקב גיל: אנשים לא מוצאים עבודה, אנשים לא מצליחים להגיע לעבודה, ואם רוצים באמת לשפר את החיים, את רמת החיים, את המצב הסוציו אקונומי, ההסתכלות על אזורי תעסוקה צריכה להיות ראשונה במעלה.

יעקב גיל: הוזכר הנושא של חיבור תנופת הרכבות.

יעקב גיל: אז אנחנו שוב עדים לתופעה, עם פתיחת רכבת העמק, שעדיין הנסיעות לא מתואמות לכל היעדים.

יעקב גיל: יש יעדים שאין אליהם נסיעות לתחנות הרכבת.

יעקב גיל: זאת אומרת משקיעים מיליארדים שזה חשוב ומצוין, ברכבות בפריפריה, אבל צריך לעשות את זה כמו שצריך, עם ההשלמה לשירות האוטובוסים.

יעקב גיל: זה לא צריך לקחת הרבה זמן.

יעקב גיל: זה יכול להיות עניין של כמה חודשים לפתור את זה, ואנחנו מבקשים לעשות את זה.

יעקב גיל: עוד בעיה שאנחנו רואים שחוזרת על עצמה, זה נושא של עמדות רב קו.

יעקב גיל: אפשרות של אנשים לגשת לעמדת שירות להנפיק רב קו, לקבל את השירות הזה, שאפשר לקבל אותו בקלות יחסית באזור המרכז.

יעקב גיל: יש יישובים שלמים שאין בהם עמדות רב קו.

יעקב גיל: יש מקומות שיש רק עמדת רב קו אחת, ובעצם צריך להגביר את הפרישה הזאת ולאפשר לאנשים גם יותר עמדות שירות – לטפל בתקלות, להנפיק רב קו וכו' – וגם כמובן לאפשר סוף סוף את הגישה באינטרנט למי שיכול לעשות את זה.

יעקב גיל: אז אלה הנקודות המרכזיות ונשמח גם לשמוע מה התכנית להרחיב את שירות מוניות השירות בפריפריה, אפרופו הרפורמה שעולה לדיון בוועדת הכלכלה בקרוב.

יעקב גיל: אנחנו רואים שמרבית מוניות השירות פועלות באזור המרכז או בחיבור למרכז, אבל בתוך הפריפריה אין הרבה מוניות שירות וזה בהחלט יכול לתת מענה מאד חזק לפערים שקיימים.

יעקב גיל: אנחנו מזהים גם פערים בנושא קווי לילה בתוך הפריפריה.

יעקב גיל: זאת אומרת לא מספיק להגיע לתל אביב לבילוי, יש הרבה אפשרויות בילוי שאפשר לעשות בצפון ובדרום ואין מספיק שירות בלילה ואז הנוער פשוט מסתובב חסר מעש ואין מה לעשות וזה גורם לתופעות שליליות.

יעקב גיל: מה שאנחנו חושבים זה שצריך להסתכל על הנושא הזה של פריפריה בחבילה אחת גדולה, להביא תקציב גדול.

יעקב גיל: אנחנו מציעים קונספט ויש עוד חברי כנסת שמציעים – מהיר בפריפריה.

יעקב גיל: שירות מהיר, יותר קווים – גם לאזורי תעסוקה, גם בלילה, גם ביום יום – שמחברים בין היישובים בפריפריה ובין הפריפריה למרכז, והשיטה שקיימת של טיפין-טיפין – נוסיף קו פה, נוסיף קו שם.

יעקב גיל: יוצאים למכרז, אז לוקחים איזור מסוים ומוסיפים בו, שזה מבורך, אבל אם לא תהיה הסתכלות של חבילה אחת גדולה, של תקציב גדול שעושים אותו בשנה-שנתיים, אז אנחנו נמשיך ככה לדשדש קצת במקום.

יעקב גיל: אנחנו בעצם קוראים למשרד התחבורה ולאוצר ולעזרה שלכם בוועדה, לקדם את התפיסה הזאת, תפיסה מערכתית שבאמת תעשה שינוי בפערים הקיימים.

אכרם חסון: מאה אחוז.

אכרם חסון: תודה.

אכרם חסון: יש לך שאלה, בבקשה?

<יגאל צחור: כן, שמי יגאל צחור.

<יגאל צחור: יש לי שאלה ויש לי גם הרבה להתייחס, אבל אני אצמצם את זה, כי מרוב עצים לא רואים את היער.

<יגאל צחור: אני חבר קיבוץ רביבים.

<יגאל צחור: אני מעריך שהרבה לא יודעים איפה זה, זה 40 קילומטרים דרומית מבאר שבע.

<יגאל צחור: אני קורא פה בדפים שחילקתם, את תכנית קווי ההזנק של משרד התחבורה לשנת 2017.

<יגאל צחור: ניתן לראות שאין תכנון לקווים מהירים לאזורי תעסוקה בדרום הארץ.

<יגאל צחור: בסוגריים כתוב למעט אשדוד, גדרה.

<יגאל צחור: לא ידעתי שאשדוד וגדרה זה פריפריה.

<יגאל צחור: כלומר, מה שדרומית לגדרה בכלל לא נספר ולא נמצא על שום מפה.

<יגאל צחור: צריך לשנות את כל הקונספט בעניין.

<יגאל צחור: אני גם רוצה להגיד כאן, מאחר שמדובר כל הזמן על שיפור והוספת קווים, לפני 25 שנה, כשהגעתי לרביבים, היה אוטובוס שיצא בחמש וחצי בבוקר והאחרון יצא בשבע בערב.

<יגאל צחור: היום הראשון יוצא בשבע בבוקר.

<יגאל צחור: כשאני צריך להגיע לישיבה בתל אביב בשמונה, אין לי שום סיכוי בחיים.

<יגאל צחור: וכשאני צריך בערב, אני רוצה לצאת מרביבים לאיזו הרצאה, האוטובוס האחרון יוצא בחמש אחר הצהריים.

<יגאל צחור: כלומר, כל עולם המושגים של פריפריה ומרכז, משובשים לחלוטין, גם בהגדרה מה זה פריפריה דרומית.

<יגאל צחור: וכשעושים מיפוי, זה דבר ראשון שצריך לעשות בו מיפוי חדש, כדי לדאוג שאנשים יוכלו גם להגיע למרכז הארץ בשעה סבירה.

<יגאל צחור: אני במקרה מקיבוץ שיתופי, שאין לחברים בכלל רכבים, אז אנחנו קשורים רק לתחבורה ציבורית.

<יגאל צחור: אני פעיל בכל מיני מוסדות.

<יגאל צחור: אני לא יכול להגיע.

<יגאל צחור: אני אומר לאנשים יש שעות מסוימות שלנגב לא באים ולא יוצאים.

<יגאל צחור: אז במאה ה-21, צריך לחשוב מה קורה עם הדבר הזה.

<יגאל צחור: אני גם כתבתי ספר – עוטף ישראל – שזה בעצם על כל הפריפריה בארץ, לא מהיבט תחבורתי, מהיבט ביטחוני ואחר.

<יגאל צחור: כאן יושבים בתוך הספר הזה זה סיפורם של אנשים שהם מלח הארץ בכל מקום, גם בדלייה וגם בקריית שמונה וגם במרגליות וגם ביטבתה וגם בדימונה וגם ברביבים וגם במשאבי שדה וגם בשדה בוקר.

<יגאל צחור: אנחנו לא במפה הזאת.

<יגאל צחור: פשוט לא במפה הזאת.

<יגאל צחור: כלומר, כאן אם יעשו שיפורים וידברו על כל מיני דברים, דבר ראשון אני מציע לאנשים במשרד התחבורה, שמתכננים את התחבורה, שירדו דרומית מבאר שבע וילמדו מה קורה על קו 40.

<יגאל צחור: יש הרבה אוטובוסים, אני מוכרח להגיד, בין באר שבע למצפה רמון.

<יגאל צחור: אני מקו 40 צריך ללכת 7 קילומטרים או לחכות לטרמפ, כדי להגיע לרביבים.

<יגאל צחור: אם היו מארגנים שאטלים בנוסף למה שיש, אז אפשר היה בעניין כזה, חברים היו עומדים בצומת, מחכים לרכב וזהו.

אכרם חסון: יגאל, בוא נעצור כאן בבקשה, כי נעה צריכה לשמוע את כולם והיא ממהרת.

אכרם חסון: אז בואו נתחיל - - -

<יגאל צחור: אז רק עוד משפט אחד.

אכרם חסון: בבקשה, משפט אחרון.

<יגאל צחור: מאחר שאני גם שכן לבדואים ואני אומר לכם, לבדואים אין נגישות לתחבורה.

<יגאל צחור: על יד רביבים יש את ביר הדאג', 7,000 איש.

<יגאל צחור: הנשים והילדים לא יכולים להגיע למוסדות השכלה, כי הם לא ייסעו בטרמפים.

אכרם חסון: יש תלמידים שמגיעים ברגל.

אכרם חסון: ראינו את זה כבר.

<יגאל צחור: כן.

<יגאל צחור: שם זה 4.5 קילומטרים שהולכים לבית הספר ברגל.

אכרם חסון: כן, אוקיי.

אכרם חסון: חברים, מעכשיו אנחנו נסכם ככה.

אכרם חסון: כל אחד מקסימום שתי דקות.

אכרם חסון: נתחיל עם נציג התאחדות הסטודנטים.

אכרם חסון: שתי דקות, בבקשה.

<בר זהר זונשיין: היי, בר זונשיין מהתאחדות הסטודנטים.

<בר זהר זונשיין: באתי רק כדי להציג את תמונת המצב של התחבורה הציבורית לקמפוסים בעיקר בפריפריה, שכיום היא מעט בעייתית.

<בר זהר זונשיין: אולי רק קצת נתונים מהנתונים של אור ירוק.

<בר זהר זונשיין: מעל מחצית מהסטודנטים מגיעים לקמפוסים בתחבורה ציבורית.

<בר זהר זונשיין: זמן ההגעה הממוצע הוא 46 דקות, זה לא מעט בכלל ושני שלישים מהסטודנטים שמגיעים עם רכב, עושים את זה בגלל שהתחבורה הציבורית לא מספקת.

<בר זהר זונשיין: כלומר שה-45% שמגיעים עם רכב היו מעדיפים להגיע בתחבורה הציבורית ולא יכולים.

<בר זהר זונשיין: היום אנחנו עובדים הרבה מאד עם משרד התחבורה, באמת כדי לצאת לאיזו שהיא תכנית חדשה שנקראת מהיר לקמפוס.

<בר זהר זונשיין: בחרנו שישה קמפוסים מהפריפריה, שזיהינו כבעיתים ביותר.

<בר זהר זונשיין: אולי לא מתייחסים לרופין כפריפריה, אבל מבחינת תחבורה זה פריפריה לכל דבר.

<בר זהר זונשיין: אם אין רכב אז אי אפשר להגיע למכללת רופין בכלל.

<בר זהר זונשיין: אותו דבר מכללת תל חי.

<בר זהר זונשיין: האוכלוסייה שם מאד מפוזרת, אז אם יש קו אחד שלוקח שעתיים, שעובר בכל קיבוץ, זה לא באמת נותן מענה ואנשים לא באמת מצליחים להגיע לאן שהם רוצים.

<בר זהר זונשיין: הבדיקה שאנחנו כן התחלנו, עכשיו תבדוק שלושה קמפוסים בסמסטר הנוכחי, תגבש המלצות עד פברואר, אנחנו מקווים, ותעביר את זה למשרד התחבורה, שתיישם את ההמלצות.

<בר זהר זונשיין: בסמסטר הבא עוד שלושה קמפוסים ובהתאם להצלחה של התכנית הזאת, אנחנו נראה שנה הבאה כמה קמפוסים אנחנו יכולים להוסיף, כמה תקציב נקבל כדי להוסיף עוד קמפוסים ובהתאם לזה אנחנו נמשיך לעבוד.

<בר זהר זונשיין: אני צרפתי לכם גם טבלה להמחשה, שתבינו באמת את הפערים.

<בר זהר זונשיין: לדוגמא להגיע מראש פינה לתל חי, לוקח 30 דקות באוטו ושעה ורבע באוטובוסים, שחוץ מקריית שמונה זאת העיר הכי גדולה ורלבנטית למכללת תל חי, אז זה מעט אבסורד.

<בר זהר זונשיין: אז אני בסך הכל רוצה להגיד שאנחנו במגמה חיובית, במיוחד מול משרד התחבורה, אבל עדיין יש לנו הרבה מאד פערים באמת בכל הפריפריה וזהו.

אכרם חסון: אוקיי, תודה.

אכרם חסון: מי זה נציג אגד בבקשה?

<סלים סעדיה: אני.

אכרם חסון: אני גם רוצה להגיד לכם שנציג האוצר כבר הגיע.

אכרם חסון: אז שתי דקות, בבקשה.

<סלים סעדיה: מבחינתנו אני חושב שאנחנו באגד עושים הכל כדי לבצע את כל המטלות שמוטלות עלינו, עם משרד התחבורה, בתיאום איתם ואני לא חושב שהבעיה הקרדינאלית שאנחנו מתמודדים איתה, בנושא של חוסר בנהגים, שוק בעייתי מאד.

<סלים סעדיה: אי אפשר למצוא נהגים בשוק.

<סלים סעדיה: מפעילים רבים על כל נהג מצוי ואני חושב שצריך להפוך את המקצוע הזה למקצוע מועדף, ככה שאפשר לאפשר את כל ההרחבות האלה, שנבצע אותן בצורה מבוקרת.

<סלים סעדיה: מלבד זה אני חושב שאני אתחבר פה לכל הבקשות.

אכרם חסון: תודה רבה.

אכרם חסון: מי זה נציג דן באר שבע?

אכרם חסון: בבקשה.

<אלה מור יוסף: אני.

<אלה מור יוסף: אנחנו אמנם חברה חדשה, רק ב-25 בנובמבר אנחנו הגענו לעיר באר שבע.

<אלה מור יוסף: שיפרנו.

<אלה מור יוסף: אני מרגישה שגם כתושבת העיר באר שבע, שיפרנו באמת פלאים את המצב ויש עוד עבודה.

<אלה מור יוסף: התחברתי לנקודה שלך מבחינת הנהגים, נכון, אנחנו מרגישים את המצוקה הזו, אבל המצב היום הוא הרבה יותר טוב, גם מבחינת כמות הנהגים.

<אלה מור יוסף: התחבורה אצלנו, שזה בכלל שיפור טכנולוגי מאד מאד גדול, שנבחרנו להיות עיר מודל שבאמת מובילה את שיטת התשלום בתוך האוטובוסים והשימוש בכרטיס הרב קו.

<אלה מור יוסף: אז אני חושבת שמבחינת העיר באר שבע, יש מגמה מאד מאד חיובית לתחבורה הציבורית.

<אלה מור יוסף: המצב עד היום היה ממש, ואמרתי נכנסנו לנעליים יחסית קטנות, אבל כבר התושבים מתחילים לראות את השיפור.

<אלה מור יוסף: זה תהליך, אנחנו מבינים.

<אלה מור יוסף: אנחנו עובדים בשתי פעימות כדי באמת להצליח להגיע לכל האוכלוסיות שנמצאות בתוך העיר שלנו, אבל אנחנו באמת רואים מגמה מאד מאד חיובית בכל התהליך הזה.

אכרם חסון: אני מבין ממנהלת הוועדה שנושא הסדרת הכרטיסים התקופתיים לא נכנס לבאר שבע.

<אלה מור יוסף: שמה?

יעקב גיל: הסדר ה-90 דקות.

אכרם חסון: כן, נכון.

אכרם חסון: מה הסיבה?

<אלה מור יוסף: האמת, זה תהליך שעתיד לקרות בפעימה השנייה.

אכרם חסון: מתי?

<אלה מור יוסף: אנחנו מתכננים את זה לקראת מרס.

<אלה מור יוסף: אמרתי, אנחנו עובדים בשיטה הדרגתית, בגלל שהשינוי אצלנו מאד מאד מהותי, חלק מזה גם יהיה מעבר ה-90 דקות, אבל אנחנו באמת עובדים כדי להכניס לתושבים את כל השינויים לא בבת אחת, לעשות את זה בשתי הפעימות.

אכרם חסון: אנחנו רושמים שאת במרס באה לבשר לנו שהנושא הסתיים.

<אלה מור יוסף: בתקווה, כן.

אכרם חסון: אוקיי.

אכרם חסון: נמצא איתנו יער אמיר, תציג את עצמך בבקשה, מה אתה עושה, בשתי דקות בבקשה.

<יער אמיר: תודה רבה.

<יער אמיר: יער אמיר, מנהל פורום חברות התחבורה הציבורית הפרטיות.

<יער אמיר: קצר מאד.

<יער אמיר: אני בעצם מייצג שישה מפעילי תחבורה ציבורית – את מטרו דן, שהפעילה עד עכשיו בבאר שבע, נסגרה וסיימה את הפעילות שלה.

<יער אמיר: דבר ראשון אני רוצה למחות על האמירה שלך שנכנסתם לנעליים קטנות.

<יער אמיר: מאד מעליב ולא לעניין.

<יער אמיר: אני חושב שהשירות - - -

<אלה מור יוסף: במצב, בתקופה האחרונה - - -

<קריאה: זה נכון.

<קריאה: על מטרו דן זה נכון.

אכרם חסון: חברים, חברים, בואו נדבר לעניין בבקשה.

אכרם חסון: בואו לא נתווכח ולא נזרוק סתם הערות.

<יער אמיר: לענייננו אני רוצה שוב להגיד ולהתחבר לאמירה של האדון מאגד.

<יער אמיר: החשיבות של התחבורה הציבורית בפריפריה גבוהה מאד ויש חשיבות להגביר את השירות ולהגביר את התדירויות, אבל היום המצב בישראל הוא שאין נהגים.

<יער אמיר: יש מחסור מאד מאד חמור בנהגים.

<יער אמיר: לפי ההערכות השונות אנחנו מדברים על מחסור צפוי במהלך שנת 2017 של 2,500 נהגים בערך.

<יער אמיר: הליכי ההכשרה מאד מאד ארוכים ומסורבלים ומסובכים.

<יער אמיר: יש פה אחריות משולבת של כמה משרדי ממשלה, ביניהם גם משרד הבריאות שלא יושב פה ושל משרד הכלכלה שלא יושב פה, ובלי לדאוג לנושא הזה – לא תהיה שום אפשרות להגביר ולשפר את השירות של התחבורה הציבורית לפריפריה.

<יער אמיר: נדרשת פה התגייסות מלאה של משרדי הממשלה ושל הכנסת כדי לשנות את המצב הזה, כי בלי נהגים לאוטובוסים, לא ניתן להרחיב את השירות ולשפר את השירות בפריפריה.

<יער אמיר: תודה רבה.

אכרם חסון: מאה אחוז, תודה.

אכרם חסון: נמצא איתנו נציג מהתחבורה הציבורית בחברה הערבית.

אכרם חסון: מי זה בבקשה?

אכרם חסון: תציג את עצמך.

<רסול סעדה: שלום, שמי רסול סעדה, אני רכז קשרי כנסת ממשל של עמותת סיכוי.

<רסול סעדה: אנחנו פועלים למען שוויון אזרחי לחברה הערבית בישראל.

<רסול סעדה: בעניין תחבורה ציבורית היה לנו דו"ח בשנת 2012 שהצביע בדיוק על החסמים בפני תחבורה ציבורית בחברה הערבית ומאז אנחנו חייבים להגיד שהמצב משתפר.

<רסול סעדה: אנחנו מודעים ועוקבים ופועלים למול משרד התחבורה ומשרד האוצר להגשמת החלטות הממשלה השונות, והאחרונה, המבורכת כמובן, 922, אבל עדיין יש שני חסמים, אדוני, שהם ברמה תכנונית, שאם נשפוך את כל הכסף, לא יעזור.

<רסול סעדה: הראשון זה שאנחנו מדברים על תחבורה ציבורית בלי בכלל לעשות סקר צרכים.

<רסול סעדה: אנחנו לא יודעים מה החברה המקומית, מה התושבים צריכים, בין אם זה נגישות למקומות עבודה ואזורי תעשייה ובין אם זה ללימודים ובין אם זה לשירותים או למטרות אחרות.

<רסול סעדה: ואנחנו כל הזמן מבקשים ופונים למשרד התחבורה, שאכן יקדמו.

<רסול סעדה: אנחנו בעצמנו עושים אם את זה, מלווים שש רשויות מקומיות, שישה יישובים ערבים, שעושים את הסקר הזה ואנחנו גם שולחים למשרד התחבורה, אבל אני חושב שזה צריך להיעשות ברמה ארצית וכוללת; והשנייה זה התאמת תשתיות, שזה גם נושא שהוא מצריך לתכנון לפני ביצוע.

<רסול סעדה: אנחנו מודעים שיש מהלכים שכבר התחילו ואנחנו גם נשמח להתייחסות משרד התחבורה לנקודות האלה.

<רסול סעדה: תודה אדוני.

אכרם חסון: תודה.

אכרם חסון: מי עוד רוצה להתייחס מנציגי המוסדות כאן?

אכרם חסון: מה שמך בבקשה?

<צביה שפירו: צביה שפירו, ארגון בזכות.

<צביה שפירו: מילה – ארגון בזכות זה המרכז לזכויות אדם של אנשים עם מוגבלות.

<צביה שפירו: אם אנחנו מדברים על כל הסקטורים שעלו, נכפיל את זה.

<צביה שפירו: אנשים עם מוגבלות יש להם מכשול נוסף, כך שגם אם יש כבר תחבורה, לא תמיד היא נגישה ומותאמת לצרכים שלהם.

<צביה שפירו: אני חושבת שהנקודה המרכזית שכמובן צריך לדון בה זה דאגה לנגישות לתחבורה ציבורית בין בפריפריה ובין בכל הגשרים בין הערים, תחבורה בין עירונית.

<צביה שפירו: שירותים תומכים של תחבורה ציבורית.

<צביה שפירו: כדוגמא מה שהוזכר כאן על ידי גיל – הרב קו.

<צביה שפירו: אנשים שהנגישות שלהם מורכבת בעוד היבטים, אם זה למחשב, אם זה בכלל להגיע ממקום למקום.

<צביה שפירו: הנגישות של רב קו חשובה מאד ומתן המענה והשירותים בפרישה הרבה יותר רחבה חשוב מאד להגביר את הנושא הזה.

<צביה שפירו: וכמובן ההדרכות שמחויבים כל הגופים היום על פי תקנות נגישות השירות לתת במתן שירות לאנשים עם מוגבלות ואופן מתן השירות גם נוגע לנהגים בפריפריה וגם כמובן לכלל הארץ.

אכרם חסון: תודה רבה.

אכרם חסון: נציג ארגון המוניות, בבקשה.

<אילן זיקרי: תודה רבה אדוני יושב הראש.

<אילן זיקרי: אילן זיקרי, נציג מוניות השירות הפעילות.

<אילן זיקרי: אנחנו לא נעליים קטנות, אנחנו רכבים קטנים וקומפקטיים, נגישים ויעילים לציבור.

<אילן זיקרי: יש נושא שעומד היום בוועדת הכלכלה, שנדון בעתיד מוניות השירות, ואחד הסעיפים שבאמת נעדר ממנו בעצם, שהוא אחד הדברים החשובים שם, הוא שילוב מוניות השירות ברב קו, דבר שבאמת יכול לסייע לפריפריה, למשתמשי התחבורה הציבורית בפריפריה בעיקר.

<אילן זיקרי: יש פה נציגים מהתחבורה ומהאוצר, אם יש בפיהם איזו שהיא בשורה, אנחנו נשמח לשמוע אותה.

אכרם חסון: תודה.

אכרם חסון: איתנו נמצא גם נציג איגוד הנהגים הציבוריים, יש כזה ארגון.

אכרם חסון: אוקיי, לא הגיע.

אכרם חסון: מי עוד מהחברים שלא הזכרנו, רוצה.

אכרם חסון: מי כבודו?

<מאיר אלרם: מאיר אלרם מהרשות הלאומית לבטיחות בדרכים.

אכרם חסון: בבקשה, יש לך שתי דקות.

<מאיר אלרם: כן, תודה אדוני.

<מאיר אלרם: אנחנו מברכים כמובן על כל ניסיון להוסיף קווי תחבורה ציבורית, לשפר את הקיים וכמובן במיקוד הפריפריה, מכיוון שהנסיעה באוטובוס היא יותר בטוחה מאשר הנסיעה ברכב פרטי ויחד עם זאת, לא על חשבון הבטיחות.

<מאיר אלרם: נאמר כאן על ידי קודמי שיש מחסור בנהגים.

<מאיר אלרם: מחסור בנהגים מביא להתפשרות בכל מה שקשור לתחזוקת הנהגים.

<מאיר אלרם: גם תהליך הכשרת הנהג חסר מאד.

<מאיר אלרם: דובר כאן דרך אגב על כניסה של אנשים חדשים לתוך הענף, שלא רוצים להיכנס לענף ולכן ההמלצה שלנו היא כמובן לפתח ככל שניתן את התחבורה הציבורית, אבל לעשות זאת מבלתי לפגוע בבטיחות ובמיוחד במיקוד של משתמשי דרך פגיעים.

<מאיר אלרם: יש שיעור גבוה של הולכי רגל שנפגעים על ידי אוטובוסים בתוך הערים.

<מאיר אלרם: אגב, השנה לצערנו הרב, היום בבוקר נמנו 351 הרוגים ואנחנו ככל הנראה, לצערנו נסיים את השנה הזו עם מספר הרוגים יותר גבוה מאשר בשנה שעברה.

<מאיר אלרם: בשנה שעברה היו 356 הרוגים.

<מאיר אלרם: לרכב הכבד, לרב המקצועי וגם לאוטובוסים, בגלל הנסועה הגבוהה שלהם בעיקר, יש מעורבות גובהה יחסית ולכן צריך לעשות הרבה בכל מה שקשור לבטיחות של האוטובוסים והמשאיות, בכל מה שקשור להכשרת הנהג, השתלמות חובה, שעות נהיגה ומנוחה, טכוגרף דיגיטלי.

<מאיר אלרם: זאת אומרת יש שורה שלמה של אמצעים שאנחנו מציעים על מנת לשפר את הבטיחות של הרכב הכבד.

<מאיר אלרם: תודה אדוני.

אכרם חסון: תודה רבה.

אכרם חסון: מי עוד מהנציגים?

אכרם חסון: בבקשה, תציג את עצמך.

<טוני וייסבוך: שלום, טוני ויסבוך, אני רכז הר חברון בתחבורה בדרך שלנו ואני יכול להעיד, אני גר ביישוב תלם בהר חברון, היו לנו שלושה אוטובוסים, היום יש לנו 13 אוטובוסים והיד עוד נטויה.

<טוני וייסבוך: הדבר הזה קרה דרך שיתוף פעולה טוב בין היישוב למועצה.

<טוני וייסבוך: עכשיו, למועצה האזורית ולשלטון המקומי יש מעמד סטטוטורי בנושא של תחבורה ציבורית, מה שאין לדוגמא לארגונים האזרחיים שפועלים בתחבורה הציבורית.

<טוני וייסבוך: אני הייתי רוצה לבקש ממשרד התחבורה לאפשר איזה שהוא מעמד סטטוטורי או יותר פורמאלי לארגונים, כדי להשתתף בוועדות היישום או בכל מיני פורומים של תכנון תחבורה ציבורית.

אכרם חסון: תודה.

אכרם חסון: אז אם אנחנו סיימנו עם כל נציגי המוסדות, לפני שנעה תענה, אני רוצה לספר לכם סיפור קצר מה שקרה איתי.

אכרם חסון: לפני שנה הבן הקטן שלי היה חייל בטירונות והזמינו אותו לבוא לסדרת חינוך בכפר חורפיש.

אכרם חסון: אתם יודעים איפה זה חורפיש?

אכרם חסון: הוא היה צריך שם לבקר במוזיאון של נביה מרעי, אלוף משנה שנהרג בדרום והוא בא ושאל אותי איך מגיעים לחורפיש.

אכרם חסון: אני יודע איך להגיע לחורפיש, אני אישית, אבל לא ידעתי איך מגיעים בתחבורה הציבורית.

אכרם חסון: אז יש לנו קרוב משפחה שעובד באגד, שאלתי אותו.

אכרם חסון: הוא אמר לי שהוא צריך לנסוע מדלית אל כרמל לחיפה בבוקר, ייקח בערך שעה וחצי, כי זה אוטובוס מאסף.

אכרם חסון: מחיפה צריך לנסוע לנהרייה ומנהרייה צריך לנסוע למעלות וממעלות או שצריך טרמפ או שאני לא יודע איך ייקחו אותו.

אכרם חסון: עשינו חשבון שבערך 4 שעות ייקח לו להגיע.

אכרם חסון: אני אישית קמתי בבוקר, לקחתי אותו עם החיילים והגענו לשם ובסופו של דבר הוא הגיע עם ההסעה של כל החיילים שהמשיכו דרומה.

אכרם חסון: זה המצב.

אכרם חסון: המצב הוא בלתי נסבל לכל האנשים שחיים בפריפריה.

אכרם חסון: אני מאמין בדיון הזה ולכן זה חשוב שאנחנו נקבל לא רק תשובות, כי אנחנו לא רוצים להזמין אתכם עוד פעם ולהגיד ניסינו ולא הלך.

אכרם חסון: אנחנו צריכים גם לעשות מעשים ולשנות את המצב העגום.

אכרם חסון: אני מתנצל שאני חייב לזוז ומי שתחליף אותי זו חברתי, חברת הכנסת יעל פארן, היא תהיה במקומי.

אכרם חסון: אז אני מודה לכם מאד שהייתם מאד ענייניים ואני רוצה להודות גם למנהלת הוועדה, שהיא באה ומוכנה והיא נתנה לי את הכל בצורה חלקה וטובה.

אכרם חסון: תודה רבה.

<אריאלה אהרון: תודה לך.

<אריאלה אהרון: (היו"ר יעל כהן-פארן)

יעל כהן-פארן: תודה אכרם.

אכרם חסון: להתראות.

יעל כהן-פארן: צהריים טובים.

יעל כהן-פארן: אני מתנצלת שבגלל ישיבות אחרות הגעתי רק עכשיו ולא שמעתי את כל הדוברים, אבל לשמחתי או לצערי - אני לא יודעת, אני מכירה את מרבית הטיעונים היטב ואת הסיפור גם מקרוב.

יעל כהן-פארן: אני מבינה שנותר למשרד התחבורה להשיב.

<הראל שליסל: והאוצר.

יעל כהן-פארן: האוצר או התחבורה?

<יגאל צחור: אני רק רוצה עוד הערה שלא הספקתי.

יעל כהן-פארן: בשמחה, כן, אם מישהו עוד לא הספיק, בבקשה, יגאל.

<יגאל צחור: רציתי בהקשר לתחבורה למוסדות להשכלה גבוהה, למשל מהציר שלנו זה כביש 222 מרביבים לכיוון עוטף עזה ומכללת ספיר.

יעל כהן-פארן: שדרות, מכללת ספיר.

<יגאל צחור: כל סטודנט שרוצה, או מאיתנו או מביר הדאג' להגיע לשם, צריך לנסוע לבאר שבע, לקחת אוטובוס מבאר שבע.

<יגאל צחור: לוקח לו שעתיים על מקום שהוא היה מגיע אליו ברכב פרטי חצי שעה.

<יגאל צחור: בעניין הזה כל תלמיד – שעתיים הלוך, שעתיים חזור – הרבה פעמים הוא מחליט שלא מתאים לו ללמוד שם וחבל.

יעל כהן-פארן: תודה רבה.

יעל כהן-פארן: אז גם משרד התחבורה וגם משרד האוצר, נכון?

יעל כהן-פארן: נמצאים כאן נציגים?

<הראל שליסל: כן.

<נעה אבירם: כן.

יעל כהן-פארן: אז מי רוצה ראשון?

יעל כהן-פארן: בבקשה, נעה.

<נעה אבירם: אז קודם אני אתנצל שוב שאני תוך שלוש דקות צריכה לצאת.

<נעה אבירם: הרחבתי בהתחלה על מהלכים שעושה המשרד בהיבט של הפריפריה.

<נעה אבירם: אני אתייחס בקצרה ובזריזות לדברים שנאמרו.

<נעה אבירם: רק חשוב לי להגיד איזו שהיא אמירה מקדימה, שאולי היה צריך להגיד אותה בהתחלה.

<נעה אבירם: כשאנחנו מדברים על פריפריה זו איזו שהיא אמירה מאד מאד כללית.

<נעה אבירם: יש פריפריה חברתית, כלכלית, גיאוגרפית, דתית.

<נעה אבירם: כמובן אם אנחנו מדברים גיאוגרפית, אי אפשר להתייחס באותה צורה לפריפריה, ליישובים כפרים וליישובים עירוניים בפריפריה.

<נעה אבירם: ככה זה לפחות בתחבורה הציבורית וכמובן בעוד נושאים שונים.

יעל כהן-פארן: אבל עושה בהקשר הזה, שגם העירוניים, גם הכפריים, גם כל המגזרים נפגעים בערך בצורה שוויונית.

<נעה אבירם: אז א' אני באמת הרחבתי בהתחלה על מהלכים שעושה המשרד.

<נעה אבירם: אני פשוט באמת לצערי, ולא מתוך חוסר כבוד לפורום, אבל אני לא אוכל להישאר וחבל לי להרחיב שוב.

יעל כהן-פארן: לא, אל תחזרי שוב.

<נעה אבירם: אם נאמר כמה דברים על נושאים של אוכלוסייה ערבית שעלו פה, אז כן קצת לדברים במספרים.

<נעה אבירם: אנחנו מדברים מלבד על התוספת של 100 מיליון שקלים מדי שנה בסובסידיה לתחבורה הציבורית, אנחנו מדברים על השקעות בתשתית של למעלה מחצי מיליארד בארבע השנים האחרונות.

<נעה אבירם: דובר על הקשר שלנו, של משרד התחבורה לשטח, לצרכים של הציבור, אז קודם כל סקר אכן עתיד להתחיל להתבצע בחודשים הקרובים.

<קריאה: את יכולה להגיד פחות או יותר מתי?

<נעה אבירם: זה עניין כבר של סגירת מכרזים, סגירות בירוקרטיה מכריזת וכאלה, אבל זה עניין של חודשים - - -

יעל כהן-פארן: המכרז לסקר את מתכוונת?

<נעה אבירם: כן, לחברה ש - - -

יעל כהן-פארן: המכרז כבר יצא?

<נעה אבירם: כן, כן.

יעל כהן-פארן: אז זה רק עניין של מי שזוכה במכרז?

<נעה אבירם: יש סגירות, כן, אבל אמור לצאת בחודשים הקרובים.

<נעה אבירם: אנחנו מקיימים קורס, כבר מחזור שני של קורס מתאמי תחבורה ציבורית.

<נעה אבירם: כרגע זה ביישובים הערביים וככל שזה יצליח נוכל ונשמח להרחיב את זה בכלל ברשויות המקומיות, כשהמטרה היא שבכל רשות מקומית יהיה אדם מתוך הרשות, שהוא איש הקשר, שהוא האחראי הן עבור תושבי הרשות והן מולנו, לכל ה - - -

<קריאה: רק שבמועצות אומרים שאין תקציבים לזה.

<נעה אבירם: אז אני אומרת, אז הצעד הראשון היה קיום קורס והכשרה והצעד השני שאנחנו יוזמים ועם תמיכה מלאה של משרד האוצר בעניין הזה, זה לתקנן את זה ולאפשר לאותו בן אדם שעבר את ההכשרה, ככל שיעבור מכרז מתאים, לשבת למלא את התפקיד הזה בשכר ובצורה מיטבית עבור הצרכים האלה.

<נעה אבירם: דובר על הנושא של שירות אוטובוסים לרכבות.

<נעה אבירם: אז שוב, אם ניקח כדוגמא את רכבת העמק שנפתחה, ובמקביל אליה נפתח מערך של משהו כמו 40 קווי שירות, כולל שירות מיישובים שבעבר לא היה להם שום שירות.

<נעה אבירם: אם אנחנו מדברים על פריפריה, יישובי הבקעה, רוויה, תל תאומים, רחוב – זה באזור בית שאן, יישובים באזור עפולה, באזור יקנעם.

<נעה אבירם: בהקשר הזה גם של שירות לאזורי תעסוקה, מהרכבת ליקנעם, מהרכבת לאזור התעשייה במגדל העמק.

<נעה אבירם: לגבי המסמך פה של קווי ההזנק, אז כמו שאמרתי קודם לכן ואני גם יודעת את זה ברמה האישית, המדינה לא מסתיימת בגדרה וקווי הזנק או קווים לאזור התעסוקה יש גם בנתיבות וברהט, מתוכננים לאזור ים המלח באזור רמת חובב.

<נעה אבירם: איפה שמוצאים מספיק ביקוש מאותו יעד, הרי לא נוכל להפעיל תחבורה ציבורית - - -

יעקב גיל: אבל איך יודעים ביקוש אם אין סקרים של צרכים, של ביקושים?

<נעה אבירם: נערכים סקרים.

יעקב גיל: לא של מי שנוסע.

<נעה אבירם: נערכים סקרים כולל בשיתוף משרד הכלכלה.

<נעה אבירם: הדברים האלה נעשים.

<נעה אבירם: קווי לילה – גם היום קווי לילה בפרישה מנהרייה ואפילו צפונית באזור תל חי וקיבוץ דן ועד לאילת, כשהעבודה היא מול הרשויות המקומיות.

<נעה אבירם: הרשות פונה.

<נעה אבירם: כמעט במאה אחוז מהמקרים אנחנו מפעילים קו בהתאם למה שהרשות אומרת שהם הצרכים של התושבים שלה.

<נעה אבירם: אז כמו שאמרתי, זה באמת על רגל אחת, אבל נעשים הרבה מאד מהלכים.

<נעה אבירם: עוד דוגמא קטנה, ביר הדאג', שבאמת זה נכון, יישוב גדול, צריך, זקוק לתחבורה ציבורית כדי להתגבר על חסמים של השכלה ושל תעסוקה באופן כללי ובפרט לנשים, שהן בדרך כלל גם אלה שלא אוחזות ברכב, שם יש לנו היום מצוקה של תשתיות וחלק מהעניין הוא שהיום יש תכנון של תשתיות וברגע שנסיים תכנון וביצוע של תשתיות, יהיה גם שם שירות.

<נעה אבירם: זה ככה בהכי קטנה.

<יגאל צחור: זה לא ברגע, את מדברת על השנים.

<נעה אבירם: אין ספק, יש פער של שנים והמשרד, בתמיכה תקציבית מאד מאד משמעותית, כמו שאני מציגה כאן, עומל כדי לצמצם אותו.

יעל כהן-פארן: האם יש לך אומדנים, ואני מתנצלת אם הצגת את זה בתחילת דברייך, של חלוקה בין ההשקעות בתחבורה ציבורית בין הפריפריה לאזורים שלא מוגדרים פריפריה?

<נעה אבירם: אז מה שהצגנו בתחילת הדברים זה שעשינו איזה שהוא מיפוי של נסיעות פר תושב ברשויות המקומיות השונות בארץ – ערים ומועצות מקומיות.

<נעה אבירם: אנחנו יכולים לראות, שוב, אנחנו יכולים לראות כאמור שבהרבה מהמקרים במדרג הסוציו אקונומי הנמוך גם פחות נסיעות, אבל מה שחשוב להגיד זה שאנחנו רואים בחמש השנים האחרונות את הפעולות שנעשות לצמצום הפערים ואת ההתקרבות של הפריפריה בהיבט הזה למרכז.

יעקב גיל: אולי כדאי שהוועדה תבקש את הנתונים.

יעל כהן-פארן: רגע, שנייה, בדיוק.

<נעה אבירם: אני רק מתנצלת, כמו שאמרתי אני חייבת לצאת.

יעל כהן-פארן: אני רוצה לבקש את הנתונים.

יעל כהן-פארן: אני מבינה שאת צריכה לצאת.

יעל כהן-פארן: אני רק אגיד שאנחנו מבקשים לקבל את הנתונים לוועדה וגם אלי באופן אישי, לגבי חלוקה תקציבית – אם יש לכם ניתוח כזה, תקציבית, גם של שנת 2015, או של 2016 יותר נכון, וגם של התקציב הבא עלינו לטובה, או שלא כל כך לטובה, אבל הבא עלינו, של השנתיים הקרובות, שוב, בתחבורה ציבורית, אבל בראייה כמו שיש ראייה מגדרית של תקציב המדינה, ראייה פריפריאלית של תקציב התחבורה.

יעל כהן-פארן: אני מאד אודה לך.

יעל כהן-פארן: תודה רבה.

<נעה אבירם: תודה רבה.

יעל כהן-פארן: בבקשה, דב, אתה רוצה לדבר לפני נציג האוצר או שניתן לו?

דב חנין: אני אשמח לשמוע את נציג האוצר.

יעל כהן-פארן: כן, אז בבקשה, נציג האוצר.

יעל כהן-פארן: מה שמך לפרוטוקול?

<הראל שליסל: הראל, אגף התקציבים, משרד האוצר.

<הראל שליסל: אז קודם כל, התקציב הבא עלינו לטובה ובתחבורה ציבורית לגמרי בא עלינו לטובה, אז זה ככה בספתח.

<הראל שליסל: אני לא הייתי פה בכל תחילת הדיון, באתי באמצע לצערי, אז אם אתם רוצים להציף גם שאלות שאני לא שמעתי, אבל אני אתייחס למה שאני כן שמעתי.

<הראל שליסל: קודם כל הסיפור של הנהגים, זו בעיה מוכרת שיש חוסר גדול של נהגים בענף.

<הראל שליסל: אני לא בטוח שהחוסר הזה נובע מעניינים של תקציבים, כלומר, מאיזה שהוא-.

<הראל שליסל: בסוף, הזכרנו את זה כבר כמה פעמים - - -

יעל כהן-פארן: יש עניין של תמריץ כלכלי, זה נקרא.

<הראל שליסל: שנייה, נכון, זה ברור.

<הראל שליסל: לאט-לאט.

<הראל שליסל: שכר הנהגים עלה בלמעלה מ-20% ביוזמה משותפת.

<הראל שליסל: אתה תיקנת אותי, גיל, בוועדה הקודמת, אז זה גם שלכם ושל משרד התחבורה ומשרד האוצר – עלה ל-39 שקלים.

<הראל שליסל: מהבנה שלנו, יש חסמים מאד מאד משמעותיים בשלב של גיוס נהגים.

<הראל שליסל: אם נהג נניח לצורך העניין, ותקן אותי אם אני לא מדייק, רוצה בינואר להיות נהג, עד דצמבר לפחות ייקח לו זמן עד שהוא ייכנס כנהג פעיל.

<הראל שליסל: יש בדרך כל מיני חסמים - - -

דב חנין: יש אלפי נהגים פעילים עם רישיונות קיימים, שהם בוחרים לא לעבוד בתור נהגים בתחבורה הציבורית, ואני אומרת לך ביושר שאם לי היה רישיון כזה, לא הייתי הופך להיות נהג בתחבורה הציבורית, כי זה ממש נורא לעבוד שם.

דב חנין: תנאי העבודה הם בלתי נסבלים, אין לאנשים שירותים.

דב חנין: זה לא רק שכר.

דב חנין: בשכר יש התקדמות, אבל דווקא דברים שעולים פחות כסף, לא נעשתה עבודה מספקת כדי לפתור את הבעיות הקיימות.

דב חנין: נהג בתחבורה ציבורית זה תעסוקה מאד מאד קשה, לא נוחה, הרבה אחריות ובסופו של דבר תנאים לא טובים.

דב חנין: אתם לא מכירים למשל בוותק כשנהג עובר מחברה אחת לחברה שנייה.

דב חנין: המון המון דברים קטנים שאנחנו כוועדת משנה לתחבורה ציבורית העברנו בזמנו גם למשרד התחבורה וגם למשרד האוצר ועדיין לא קיבלנו מענה.

דב חנין: אז את הכסף הגדול השקעתם, אבל דווקא את הפתרונות שעולים מעט כסף, הם לא מקודמים ולא נעשים ולכן אנחנו נשאר תקועים עם חוסר אדיר בנהגים.

<הראל שליסל: אז תראה, קודם כל - - -

דב חנין: ישנו היום החסם מספר אחד של הפיתוח של המערכת - - -

יעל כהן-פארן: כן, זה גם עלה קודם בדיון, נכון.

<הראל שליסל: אז כמו שאתה אומר, באמת הזכרת את העניינים התקציביים וציינת, אבל אני כן יכול להגיד לך שמתבצעת עכשיו עבודה בשיתוף עם משרד התחבורה וגם עבודה פנימית שלנו, של לנסות ולמפות את החסמים בתחום הזה.

יעל כהן-פארן: יש כאן נציג של משרד העבודה והרווחה?

יעל כהן-פארן: לא הגיעו, אוקיי.

יעל כהן-פארן: זה שאלות בשבילם.

יעל כהן-פארן: בבקשה, הראל.

<הראל שליסל: בקיצור זה נושא שמודעים אליו ולא מתעלמים ממנו.

יעקב גיל: אתם לא מתעלמים ממנו?

<הראל שליסל: לא, אנחנו לא מתעלמים ממנו בכלל.

יעקב גיל: אתם לא, אבל משרד העבודה?

<הראל שליסל: אני לא רפרנט של משרד העבודה, אין לין מושג.

יעל כהן-פארן: לא, הוא רפרנט של תחבורה.

יעל כהן-פארן: הראל, אם אני יכולה למקד את המענה שלך מעבר לשאלות שעלו כאן בדיון למספר שאלות.

<הראל שליסל: כן, בשמחה.

יעל כהן-פארן: תראה, יש את הנושא של הרפורמה הבין עירונית בתחבורה הציבורית, שלמעשה נדחתה.

<הראל שליסל: נכון.

יעל כהן-פארן: ובעצם מה התקציב שנדרש כדי לסיים אותה?

יעל כהן-פארן: מתי אתם מתכננים להוציא את זה לפועל?

יעל כהן-פארן: זאת השאלה הראשונה והמרכזית אולי שנמצאת כאן בחדר.

<הראל שליסל: אוקיי, אז קודם כל את הרפורמה בתעריפים שהייתה אתם מכירים, שהייתה לה גם עלות תקציבית משמעותית של מעל 120 מיליון שקלים.

<הראל שליסל: אנחנו עכשיו בשלבי היישום שלה, רוצים לראות את האפקטים שלה.

<הראל שליסל: הרפורמה שאת מדברת עליה היא - - -

יעל כהן-פארן: הבין עירונית.

<הראל שליסל: כן, הבין עירונית.

<הראל שליסל: היא לא חלק מהמסגרת התקציבית של תקציב 2017-2018.

<הראל שליסל: מדובר בעלות תקציבית משמעותית.

יעל כהן-פארן: מה זה משמעותית?

יעל כהן-פארן: כמה?

<הראל שליסל: לפי ההבנה שלנו ממשרד התחבורה, זה יהיה סדר גודל של כמה מאות מיליונים, 200, 300, זה סדר גודל כזה.

יעל כהן-פארן: 200-300, או מעל חצי מיליון שקלים?

יעקב גיל: כנראה שהפריפריה לא בסדר עדיפות של הממשלה - - -

<הראל שליסל: לא, זה לא נכון.

יעל כהן-פארן: לא, אני שואלת.

יעקב גיל: אם זה עדיין לא נכנס לתקציב.

<הראל שליסל: זה לא מדויק מה שאתה אומר.

יעקב גיל: זאת האמירה.

<הראל שליסל: לא, זה ממש לא האמירה.

יעקב גיל: זאת האמירה של ממשלת ישראל.

<הראל שליסל: היום 95% מהנסיעות שמתקיימות – חבל שמשרד התחבורה לא פה – אבל זה הנתון שאני מכיר וזוכר.

<הראל שליסל: 95% מהנסיעות כן יש בהן אפשרות לנסיעה במנוי משולב, מנוי יומי.

יעל כהן-פארן: שכולל בין עירוני?

יעקב גיל: זה לא 95% מהנוסעים.

<הראל שליסל: נכון, בזה אתה צודק.

יעקב גיל: אז בוא נציג נתונים רלבנטיים.

<הראל שליסל: נכון, גיל, אתה צודק.

יעל כהן-פארן: וגם אם זה היום המצב, אז זה אומר שלא נוסעים בתחבורה ציבורית כי היא לא קיימת בצורה טובה.

<הראל שליסל: א', אני לא באה לסבן אתכם עם נתונים, ממש לא, גיל.

יעל כהן-פארן: אוקיי, רק רצינו לוודא.

<הראל שליסל: נכון, זה בסדר גמור.

<הראל שליסל: וגיל, אתה צודק, נכון, זה לא 95% מהנוסעים, זה 95% מהנסיעות וזה ברור שאם נגדיל ונעשה את הרפורמה הזאת אז גם יהיה איזה שהוא גידול בנסיעות בפריפריה, זה נכון, אבל כרגע זה לא חלק מהמסגרת התקציבית - - -

יעל כהן-פארן: בגלל שמדובר ב-200 - - -

<הראל שליסל: מדובר בעלות תקציבית משמעותית.

יעל כהן-פארן: שזה סדר גודל של 200 מיליון?

<הראל שליסל: לי אמרו בין 300 ל-400.

<הראל שליסל: זה מה שאני מכיר.

יעקב גיל: שלא מעוניינים להשקיע בפריפריה.

יעקב גיל: פשוט מאד.

<הראל שליסל: לא, לא מעוניינים, משקיעים תקציבים מאד גדולים בפריפריה.

יעקב גיל: יש מיליארדים לתקציבים במרכז, להסעת המונים ולכל מיני דברים.

יעקב גיל: לפריפריה לא.

<איתי חיים: שזו ירידה, כי - - - קודמים במשרד האוצר, לפני שהראל הגיע לכאן כרפרנט.

<איתי חיים: הם טענו שמדובר פה ב-650 מיליון שקלים בשנה.

<איתי חיים: אז אם ההערכות הן באמת בין 200 ל-300 מיליון שקלים - - -

יעקב גיל: זה בר יישום.

<הראל שליסל: בקיצור זה אומדן גס.

יעל כהן-פארן: זה האומדן ולכן זה לא נכנס לתקציב 2018 ו-2018?

<הראל שליסל: כן.

יעל כהן-פארן: טוב, זה חדשות לא טובות לנו.

יעל כהן-פארן: אז מה כן נכנס?

יעקב גיל: אולי הכנסת תוכל לעשות משהו.

<הראל שליסל: יש המון דברים.

יעל כהן-פארן: אז תספר לנו מה נכנס בראייה של הפריפריה, של שדרוג התחבורה הציבורית בפריפריה.

יעל כהן-פארן: האם יש לך איזו שהיא בשורה להביא כאן לוועדה?

<הראל שליסל: קודם כל יש תוספות שירות ספציפית, כלומר כשאני אומר תוספות שירות אני מתכוון תוספות שירות באוטובוסים בשנה הקרובה של כמעט 300 מיליון שקלים.

יעל כהן-פארן: תוספות שירות הכוונה קווים חדשים או רק תוספת לקווים קיימים?

<הראל שליסל: כוונת תוספות זה שילוב של תגבור ופה נעה יכולה לפרט יותר, למרות שעוד לא אישרנו את התכנית הזאת ספציפית, אבל הגדרנו לה כבר מגדרת תקציבית.

יעל כהן-פארן: שבכמה היא נאמדת?

<הראל שליסל: אמרתי, בסדר גודל של 300 מיליון שקלים רק בשנת 2017 וזה מדובר על כל הסוגים של הקווים אם זה קווי סטודנטים וקווים למיעוטים וקווי הזנק.

<הראל שליסל: זה סל גדול - - -

יעקב גיל: קווי הזנק אין קווים בדרום חוץ ממה שפה ציינו, שאשדוד וגדרה זה לא בדיוק דרום.

<הראל שליסל: גיל, האמת שאתה גם מכיר את הדעה שלי על קווי ההזנק ואת הדעה שלנו ואנחנו - - -

יעל כהן-פארן: אם אפשר לבקש בשם הוועדה לקבל פילוח של התקציב הזה, של התכנית הזאת, גם תקציבית וגם כלכלית באיזה קווים מדובר וכו'.

<הראל שליסל: בשמחה, אבל אני אקדים ואומר שהדבר הזה יהיה רק אחרי שנשב על התכנית הזאת עם משרד התחבורה.

<הראל שליסל: כלומר - - -

יעל כהן-פארן: אתה אמרת שזה כבר מאושר.

<הראל שליסל: לא, לא, רגע.

<הראל שליסל: המסגרת אושרה.

<הראל שליסל: עכשיו, איך מפלחים את זה, כמה הולך לקווי הזנק, כמה הולך לסטודנטים, כמה הולך לעיבוי קווים קיימים במטרופולינים, החלוקה הסופית הזאת, הפיין טיונינג הזה - - -

יעל כהן-פארן: אבל ה-300 מיליון שקלים האלה הם כל החבילה, הם לא רק לפריפריה.

<הראל שליסל: לא, הם כל החבילה, כן.

<הראל שליסל: זה סכום אגב חסר תקדים.

יעל כהן-פארן: זה סכום יפה וסכום נאה, אין מה לומר, צריך יותר.

<הראל שליסל: וזה לא כולל תשתית.

יעל כהן-פארן: אנחנו כל כך מאחור, ש-300 מיליון שקלים זה כזה טיפה בים, מה לומר?

<הראל שליסל: בתשתיות ההשקעה היא בנוסף לזה.

יעל כהן-פארן: תשתיות זה משהו נפרד ואחר, נכון.

<איתי חיים: איזה אחוז מזה זה לפריפריה?

יעקב גיל: אני רוצה לחדד איזו שהיא נקודה.

יעל כהן-פארן: זו בדיוק השאלה שאין עליה תשובה כרגע.

יעל כהן-פארן: זאת שאלת הוועדה בהקשר לדיון הזה, בהקשר לכותרת הוועדה ואנחנו מבקשים עליה תשובות.

יעקב גיל: אם אפשר לחדד איזו שהיא נקודה שקשורה לתוספת.

יעל כהן-פארן: כן, אבל לפני כן אני רוצה לשאול את דב אם זה בסדר שאנחנו מתעכבים עוד ברשות הדיבור שלך, או שיש לך - - -

דב חנין: אני אשמח להגיד כמה מילים, למרות שהתשובות של האוצר הן ארוכות.

יעל כהן-פארן: אז בבקשה, דב.

דב חנין: אני מברך על הדיון הזה אבל אני מוטרד מהמצב בשטח.

דב חנין: זה לא שלא נעשים דברים ונציג משרד האוצר בצדק אמר שנעשית התקדמות, גם מבחינת מספר קווים, גם מבחינת תנאי העבודה של נהגים וכדומה, אבל הפערים בין המקום שבו אנחנו צריכים להימצא לבין המקום שבו אנחנו נמצאים הם בלתי נסבלים.

דב חנין: ובעצם אנשים שנמצאים בפריפריה, אם אין להם רכב פרטי, בגדול, הם מנותקים מהעולם.

דב חנין: ולכן המסר הוא אם אתה חי בפריפריה, תתבסס על רכב פרטי וזה הבסיס.

דב חנין: מזה אנחנו צריכים להתחיל.

דב חנין: וכדי להתמודד עם הדבר הזה, צריכים לעשות המון המון צעדים.

דב חנין: הצעדים האלה בחלקם עולים כסף.

דב חנין: גברתי הזכירה, ובצדק, את הנושא של הסבסוד למחירים הבין עירוניים.

דב חנין: אני חושב שזה דבר חיוני, זה מהלך מאד מאד חיוני, כי בסופו של דבר אנשים מהצפון רוצים להגיע גם לתל אביב.

דב חנין: הם לא רוצים להגיע רק לדוגמא לעפולה או לנצרת עילית, שזה בסדר שהם יגיעו לעפולה או לנצרת עילית יותר בזול.

דב חנין: גם אנשים מאופקים רוצים להגיע גם לתל אביב ולירושלים, הם לא חייבים להגיע רק לבאר שבע.

דב חנין: הם יכולים להגיע גם לתל אביב ולירושלים והם לא יכולים, כי היום המחיר של התחבורה הציבורית בקווים הבין עירוניים הוא ממש חסם.

דב חנין: ולכן אני חושב שבנושא הזה צריך להיות שיתוף פעולה.

דב חנין: אנחנו באים פה בטענות לנציג של משרד האוצר שנמצא מולנו, הוא לא זה שמתנגד.

דב חנין: אם היו נותנים לו את התקציב, הוא היה עושה את זה ברצון.

דב חנין: אני לא חושב שיש איזו שהיא התנגדות עקרונית לא במשרד האוצר ולא במשרד התחבורה לעניין הזה.

דב חנין: העניין הוא שאלה של סדר עדיפויות והסיפור הזה נמצא בתחתית סדר העדיפויות הלאומי של מדינת ישראל ולכן הוא לא מתוקצב.

דב חנין: יש הרבה דברים אחרים שמתוקצבים בספר התקציב וזה לא מתוקצב.

דב חנין: וזה עניין של התמודדות של הוועדה וזה עניין של יושב ראש הוועדה הקבוע, חבר הכנסת מיקי זוהר.

דב חנין: אם הוא לא רוצה רק לנהל דיונים, אלא להפעיל את כוחו כמרכז הקואליציה בוועדת הכספים של הכנסת, אז הוא צריך להפעיל את כוחו כמרכז הקואליציה בוועדת הכספים של הכנסת.

יעל כהן-פארן: כנראה שיותר קל להצהיר פה הצהרות ואז ללכת להצביע נגד הנכים במליאה.

דב חנין: אז זו הבעיה.

יעל כהן-פארן: באותו בוקר היה מפגש בדיוק על זה.

דב חנין: זו בדיוק הבעיה.

דב חנין: עכשיו אני אומר את הדבר הזה, זו נקודה ראשונה.

דב חנין: נקודה שנייה, יש הרבה מאד דברים שהם קשורים לא בתוספת של כסף, אלא בשינוי דרכי החשיבה.

דב חנין: שלוביות, חיבורים, שימוש אינטליגנטי במיניבוסים ובמוניות שירות, שזה בעצם יותר לאפשר לתחום הזה לעבוד, שהוא היום די חנוק.

דב חנין: הוא סגור באיזו שהיא מסגרת ברזל מצד אחד, הוא גם לא מסובסד על ידי המדינה, אבל הוא גם נורא נורא מוגבל על ידי כל מיני הוראות ורגולציות מסוגים כאלה או אחרים.

יעקב גיל: ואין רב קו.

דב חנין: ורב קו וכדומה.

דב חנין: זאת אומרת אם אנחנו חושבים על איך אנחנו באמת נותנים את הפתרונות האינטליגנטיים שלא עולים כסף, זה יכול להיות חלק מאד מרכזי מהפתרון, אבל גם כאן אני לצערי רואה את הדברים זזים לאט מאד, אם בכלל.

דב חנין: תודה.

יעל כהן-פארן: תודה רבה.

יעל כהן-פארן: גיל, אולי אתה רוצה לחדד איזו שהיא שאלה?

יעקב גיל: אני רק רציתי לחדד, אבל אני אשמח לשמוע תשובות.

יעל כהן-פארן: כן, בבקשה, גיל יעקב.

יעקב גיל: יש מסמך מאלף שהוכן על ידי משרד התחבורה לקראת הצעת התקציב, שהוא בעצם עשה מיפוי וראה שיש 99 יישובים שלא נכנסת אליהם בכלל תחבורה ציבורית ועוד 239 יישובים שהתדירות לא מתקרבת לסף המינימום הנדרש.

יעקב גיל: המסקנה הייתה שצריך להוסיף 1,800 אוטובוסים כדי להדביק את - - -

יעל כהן-פארן: ובכל היישובים שציינת בכמה אנשים - - -

יעקב גיל: וצוין שם שחלק ניכר מהפערים הם בפריפריה, זה גם צוין במסמך.

יעקב גיל: עכשיו, אם אנחנו אומרים תוספת של 300 מיליון, כשאוטובוס חדש עולה בסביבות - - -

יעל כהן-פארן: מיליון.

<הראל שליסל: תלוי איזה.

<הראל שליסל: פחות.

יעקב גיל: אנחנו לא מתקרבים ל-1,800 אוטובוסים ואז השאלה מה בעצם הקצב שבו אנחנו נדביק, אם בכלל, את הפערים, שזה רק פערים כדי להגיע למינימום, זה בכלל לא מדבר על לתת שירות מעולה ומצוין.

יעקב גיל: זה רק להדביק את הפערים וזה בעצם סימן שאלה מאד גדול, לפי ה-300 מיליון שקלים שמתחלקים על פני כל הארץ.

יעל כהן-פארן: כן.

יעל כהן-פארן: אתה רוצה להשיב?

יעל כהן-פארן: או להשיב גם על מה שהתחלת לדבר קודם.

<הראל שליסל: כן, אני אומר, חבר הכנסת דב חנין ציין את זה קודם וגם גיל אמר, זה ברור שאנחנו נמצאים במצב שגם התשתיות וגם רמת השירות בתחבורה הציבורית היא רחוק מאיפה שהיינו רוצים לראות את זה גם במשרד האוצר, וזו עמדה די ידועה שלנו, אנחנו מאד תומכים בתחבורה ציבורית.

<הראל שליסל: עכשיו בנוגע לפערים, גם אם נתקצב לצורך העניין שנה הבאה חצי מיליארד שקלים בתוספות שירות, אי אפשר יהיה להוציא את זה לפועל.

<הראל שליסל: יש איזה שהוא שלב שלוקח זמן עד שהמערכת גם יכולה להכניס את תוספות השירות האלה.

<הראל שליסל: אם אנחנו מוסיפים כל שנה בקצב כזה 300 מיליון בשנת 2017 ועוד 200-300 מיליון שקלים בשנת 2018, און טופ, כלומר בבסיס, אם אתם מבינים למה אני מתכוון, אז אנחנו לאט לאט נצמצם את הפער, כן, בצורה חד משמעית.

יעל כהן-פארן: אוקיי.

יעל כהן-פארן: צמצום, אתה יודע, זה עניין-.

יעל כהן-פארן: הגידול גם תמיד יהיה - - -

<הראל שליסל: אני לא מתעסק ברטוריקה, אני לא יודע.

יעל כהן-פארן: לא, לא, יש פה עניין, תראה, זה לא אישית אליך.

<הראל שליסל: לא, זה הרבה יותר מקצב הגידול הטבעי.

<הראל שליסל: בואו נניח, אם אני משווה את זה לקצב הגידול הטבעי - - -

יעל כהן-פארן: כי הפער הוא אדיר.

<הראל שליסל: נכון.

יעל כהן-פארן: ויהיה גם קצב גידול טבעי.

יעל כהן-פארן: תשמע, יש פה כמה כוחות שיכולים עוד לשלב ידיים, כמו גם רשות המיסים בכל ההקשר של פחת מואץ על אוטובוסים חדשים, שיעודד החלפה יותר מהירה.

יעל כהן-פארן: אנחנו מדברים גם, אם מסתכלים על זה בהיבטים של אוטובוסים חדישים, מזהמים פחות וגם להגדיל את מלאי האוטובוסים בד בבד.

יעל כהן-פארן: הם לא רוצים לעשות את זה.

יעל כהן-פארן: רשות המיסים מזמן אומרת לא, אנחנו מתקצבים את זה בקרן הצטיידות, אנחנו לא נכנסים לזה בהיבטים מיסויים.

יעל כהן-פארן: אולי דווקא, כי בקרן הצטיידות צריך לשים כסף Out of the pocket מה שנקרא מתקציב המדינה, ומסים זה משהו קצת אחר, פחת מואץ.

יעל כהן-פארן: ויש פה עוד דרכים להסתכל על זה, איך מביאים את התחבורה הציבורית, בפרט בפריפריה, לשינוי מאד משמעותי.

יעל כהן-פארן: עכשיו, איפה נכנסות גם כל מוניות השירות?

יעל כהן-פארן: איפה נכנסים קווים שמועצות יכולות להביא להפעלתם והם נתקלים כל הזמן בחומות בצורות של משרדי הממשלה.

<הראל שליסל: אז שנייה, אני חושב שזה גם קצת באיזה שהוא מקום על גבול הקצת לא הוגן.

יעל כהן-פארן: מה לא הוגן?

<הראל שליסל: כי בחלק מהתכנית הכלכלית של התקציב הנוכחי, יש החלטת ממשלה שהמשמעות שלה זה יציאה לביצוע בשנות התקציב הבאות עלינו לטובה, של פרויקטים בהיקף של 54 מיליארד שקלים.

<הראל שליסל: זה תכנית בהיקף שלא היה, לפחות ממה שאני מכיר, כזה סדר גודל של פרויקטים להסעת המונים.

<הראל שליסל: זה נכון שהם יותר מרוכזים במטרופולינים, אבל - - -

יעל כהן-פארן: בסדר, גם שם צריך אותם בוודאי.

יעל כהן-פארן: שם יש בעיה קשה.

<הראל שליסל: אין ספק אבל ששם המצב הוא יותר קשה.

<הראל שליסל: לא יודע אם הרבה יותר, גם בפריפריה המצב לא טוב - --

יעקב גיל: ומה עם השנים הקרובות, זאת השאלה.

<הראל שליסל: אז זה מה שאני אומר, אז זה שילוב בין דברים.

<הראל שליסל: מצד אחד לטווח הארוך הבאנו החלטת ממשלה - --

יעקב גיל: בסרטון של האוצר הפתרון לשנים הקרובות היה תעשו נסיעות משותפות.

<הראל שליסל: לטווח הארוך הבאנו החלטת ממשלה בהיקף באמת חסר תקדים של פרויקטים.

<הראל שליסל: לטווח הקצר יש גם תוספות שירות מאד משמעותיות באוטובוסים.

<הראל שליסל: הייתה עכשיו הרפורמה במוניות שמאפשרת שיתוף נסיעה במונית.

<הראל שליסל: כלומר, מנסים איפה שאפשר, גם בטווח הקצר, לנסות ולמצוא פתרונות.

<הראל שליסל: אבל אין ספק שזה פרויקטים שנראה את הפירות שלהם רק עוד כמה שנים.

<יגאל צחור: בגלל זה לא הצלחנו להגיע מהפריפריה לטקס של החמקן.

יעל כהן-פארן: בדיוק.

יעל כהן-פארן: אני רוצה להגיד שהוועדה הזאת עקרונית הייתה צריכה להתקיים באודיטוריום והיא הייתה אמורה להיות מלאת משתתפים, אבל הם פשוט לא יכלו להגיע.

יעל כהן-פארן: כן, בבקשה, שמך?

<איתי חיים: איתי חיים, מנכ"ל תחבורה בדרך שלנו.

<איתי חיים: אני יכול לתת כאן איזו שהיא דוגמא מצוינת ובגללה אנחנו חוזרים לרפורמת התעריפים הבין עירונית.

<איתי חיים: בפתח תקווה יש אוטובוס מפתח תקווה לירושלים.

<איתי חיים: יש שני קווים, יש 947 שנוסע מחיפה ויש קו 426 שזה קו שיוצא מפתח תקווה לכיוון ירושלים.

<איתי חיים: שני תעריפים שונים של אותו מפעיל.

יעל כהן-פארן: כן, אני עשיתי על זה שאילתה לשר התחבורה והוא לא ענה לי עליה.

יעל כהן-פארן: מעל הדוכן, הוא פשוט לא עה.

<איתי חיים: יש לנו תשובה משרד התחבורה – תמתינו לרפורמת התעריפים הבין עירונית.

יעל כהן-פארן: נהדר.

<איתי חיים: אז אנחנו ממתינים לה.

יעל כהן-פארן: איך זה באמת יכול להיות שיש תעריפים לאותו קו עם אותה נקודת התחלה ונקודת סיום.

יעל כהן-פארן: בכלל יכול לקרות דבר כזה?

<הראל שליסל: את זה אני לא יודע.

<הראל שליסל: חבל שנציגת משרד התחבורה לא פה.

<הראל שליסל: אני לא מכיר.

<הראל שליסל: אפשר לבדוק.

יעל כהן-פארן: נראה לי שגם הם לא מכירים, כי השר לא ענה לי על זה מעל הדוכן.

יעקב גיל: יש הרבה מקרים כאלה.

יעקב גיל: יש המון מקרים כאלה, זה לא מקרה נקודתי.

יעל כהן-פארן: יש הרבה מקרים כאלה?

יעקב גיל: וודאי.

<הראל שליסל: יכול להיות, אני לא באמת מכיר פרטים.

<הראל שליסל: זה חלק מהרפורמה הבין עירונית, לעשות גם השוואת מחירים, לא רק להוריד מחירים.

יעקב גיל: אז כנראה שזה עד כדי כך לא על השולחן, שלא מכירים את הפרטים.

<הראל שליסל: אני לא מכיר על קו ספציפי מפתח תקווה.

יעל כהן-פארן: אני מאד אשמח למי שיש נתונים.

יעל כהן-פארן: אני גם מכירה את העניין הזה מפתח תקווה, אבל זה מפתח תקווה לירושלים וזה קו מאד ספציפי שאני יודעת עליו ובוודאי יש קווים נוספים ואם גיל או איתי יוכלו לתת לי את הנתונים שיש להם והוועדה תעביר למשרד התחבורה ומשרד האוצר שאלה ספציפית ואני מקווה שהפעם אולי לא מעל דוכן הכנסת נקבל תשובות.

יעל כהן-פארן: כן, בבקשה יגאל.

<יגאל צחור: אני רוצה לשאול שאלה.

יעל כהן-פארן: אנחנו לקראת סיום כי בשעה ארבע נפתחת המליאה.

יעל כהן-פארן: כן, בבקשה.

<יגאל צחור: פשוט שאלה קרדינאלית.

<יגאל צחור: ישבו כאן חברים מאד נוגעים לעניין, העלו המון שאלות, מה קורה עם התשובות?

יעל כהן-פארן: תראה, את התשובות ששמענו כאן, שמענו ביחד.

יעל כהן-פארן: גם אני לא מסופקת מהן, זה בוודאי.

יעל כהן-פארן: הוועדה תמשיך לפעול בתחום הזה.

יעל כהן-פארן: אני אמנם לא יושבת הראש הקבועה של הוועדה וגם יושב הראש הקבוע הוא חבר קואליציה ואני מקווה שכמו שחבר הכנסת חנין הציע, הוא גם יירתם לעניין באמת ולא רק בדיונים בוועדה, שהם חשובים כמובן, אבל קודם כל אנחנו דורשים מהם תשובות ולאור התשובות שנקבל אנחנו נפנה לקבל תשובות משמעותיות יותר.

יעל כהן-פארן: אני חושבת שאין ספק, ופה באמת אני עוד לא אמרתי את הדברים שלי כי נכנסתי באמצע הדיון, אבל אין ספק שכל התחבורה הציבורית בישראל נמצאת 20-30 שנים מאחור ביחס לעולם ואנחנו לא מתקדמים, אנחנו רק מתקדמים לעבר עוד ועוד ועוד פקקים.

יעל כהן-פארן: אני לא יודעת באיזו שעה אתם הגעתם לכנסת, אבל לפני 12 בצהרים זה פשוט בלתי אפשרי להגיע לירושלים.

יעל כהן-פארן: מכל כיוון יש פקקים.

יעל כהן-פארן: זה פשוט הולך ונהיה רק יותר ויותר גרוע.

יעל כהן-פארן: המדינה עומדת, כי אין שום אופציה אחרת.

יעל כהן-פארן: אני בתור מי שגם מגיעה לא כל כך מקרוב, ממש חווה את הבעיה ביום יום.

יעל כהן-פארן: אין תחבורה ציבורית, ילדים כל הזמן – הסעות, הסעות, הסעות.

יעל כהן-פארן: זה התפקיד של ההורים, להיות הנהגים של הילדים שלהם, כי פשוט באזורים שהם קצת צפונה מצפון תל אביב, כבר אין לילדים איך לנסוע ולבני הנוער איך לנסוע.

יעל כהן-פארן: ובוודאי שהבעיה החמורה אף יותר - ילדים ובני נוער זה התחלה של החינוך שלהם לאן הם הולכים כשהם יהיו גדולים, ומן הסתם השאיפה היא קודם כל אוטו, אחרת אין לך עבודה, אחרת אין לך איך להגיע, או הרבה יותר קשה להגיע ממקום למקום, למקום הלימודים וכו', ואז זה צריך לפתור מהשורש.

יעל כהן-פארן: והפריפריה פה היא הנפגעת העיקרית והקווים שלא קיימים.

יעל כהן-פארן: אני חושבת שאני איזום ביחד, אני אפנה לחבר הכנסת מיקי זוהר שניזום ביחד פעילות ספציפית עם כל הנקודות שעלו כאן היום, בפרט נגיד בדרום, מה שאתה ציינת, לפתור אותן אחת לאחת עד שיעשו סקר חסמים ובדיקות שייקחו שנים של סקר משתמשים.

יעל כהן-פארן: אנחנו חייבים להתקדם עם הדברים שאנחנו יודעים.

יעל כהן-פארן: יש ידע רב שנצבר אצלכם, אצל הארגונים הלא ממשלתיים.

יעל כהן-פארן: אני באמת קוראת לכם, בואו נחבור יחד ונשתף פעולה יחד עם משרדי הממשלה כדי לפתור את זה.

יעל כהן-פארן: אם אצלם לא קיים הידע של איזה קווים הם עם מחירים שונים מאותו מקום לאותו מקום, אז בואו נחשוף את הידע הזה בצורה הכי גלויה והכי רצינית כדי לפתור את זה.

יעל כהן-פארן: אני באמת רואה את זה כאחד האתגרים הכי גדולים של מדינת ישראל, לפתור את הפקקים, לצמצם זיהום, להביא כמה שיותר הזדמנויות תעסוקה ונגישות של אנשים מהפריפריה למקומות עבודה.

יעל כהן-פארן: זה האתגר הכי גדול שלנו.

יעל כהן-פארן: אם אנחנו רוצים שהפריפריה תתפתח ותתקדם, הרי איך אנשים יתקעו שם בלי רכב?

יעל כהן-פארן: בדרך כלל אנשים שעוברים לפריפריה זה גם מסיבות כלכליות, לא תמיד, כמובן, אבל הרבה פעמים או נשארים בפריפריה או עוברים לשם גם מסיבות של הוזלה במחיר הדיור ואז בסוף צריך שני רכבים לכל בית וזה הרבה יותר יקר ממשכנתא.

יעל כהן-פארן: בבקשה, כן.

<דוד דהאן: תודה גברתי יושבת הראש.

<דוד דהאן: דוד דהאן, יושב ראש הארגונים החברתיים בכנסת.

<דוד דהאן: אני אגיד כמה מילים לכל הארגונים שאני רואה שמרוכזים פה וריכזו פה את כל הנושא הזה.

<דוד דהאן: אפשר פשוט לרכז תושבים מכל המקומות והיישובים האלה ביחד עם כמה מחברות ההסעה שיש.

<דוד דהאן: לארגן את הכל ולהביא הפגנה פה מול הכנסת כדי להרים את התודעה ואת המודעות לנושא הזה.

<דוד דהאן: מהניסיון שלי לפחות, זה הדבר הכי נכון לעשות, במיוחד כשפה דיברו לפנינו שהנושא הזה אפילו הוא בתחתית, הוא אפילו לא בחשיבה בכלל של הנושא כדי להביא אותו לפתרון, לא מבחינה תקציבית ולא משום בחינה.

<דוד דהאן: אז כדי להביא את זה לתודעה המאד רצינית, צריך לארגן את כולם ולהביא לכאן להפגנה מול הכנסת ואז להרים את זה לתודעה ביחד עם חברי הכנסת ועם ראש הוועדה ועם כל מה שצריך כאן ולאחד את הכל ואז יהיה לזה אפקט.

<דוד דהאן: תודה.

יעל כהן-פארן: תודה רבה דוד.

יעל כהן-פארן: לסיכום אני רוצה להגיד מה מסקנות הדיון: אז הוועדה תפנה – ואת זה אני אומרת גם בשם יושב הראש הקבוע של הוועדה – הוועדה תפנה לשר התחבורה ולשר האוצר בדרישה פעול באופן מיידי להחלת רפורמת התעריפים שיצאה לדרך ב-1 בינואר 2016, גם על הרפורמה הבין עירונית שכלולה ברפורמה כשלב שני.

יעל כהן-פארן: להסדיר את התעריפים בנסיעות הבין עירוניות בפריפריה שמחוץ למטרופולינים ולהסדיר את הכרטיסים הבודדים ברפורמה הבין עירונית, שמביאה לפערי תעריפים גבוהים בין מפעילים וגם שני קווים זהים של מפעיל שונה.

יעל כהן-פארן: לעניין זה הוועדה מבקשת מהארגונים 15 דקות ותחבורה בדרך שלנו, להעביר לנו נתונים מדויקים כדי שנוכל לפעול בעניין.

יעל כהן-פארן: הוועדה מבקשת ממשרד האוצר להעביר לוועדה פילוח של התקציב שהוקצה בתקציב 2017-2018, שכפי שאמרתם כולל 300 מיליון שקלים על פי חלוקה ארצית, עם דגש לפריפריה ובנוגע לתוספת שירות לטובת תגבור התחבורה הציבורית לפריפריה.

יעל כהן-פארן: אנחנו קוראים לשר התחבורה לפעול להסדרת כרטיס 90 הדקות בכל האשכולות של הקווים בארץ, מעבר למטרופולינים תל-אביב, חיפה וירושלים, ולהתאים קווים מהירים לתחנות רכבת, בכפוף ללוחות זמנים של הרכבות.

יעל כהן-פארן: להגביר קווים מהירים וישירים בין אזורי פריפריה למוקדי תעסוקה בפריפריה בשעות שמותאמות לשעות העבודה.

יעל כהן-פארן: הוועדה מבקשת משרד התחבורה להעביר לה נתונים לחלוקת התקציב גם של השנים 2015-2016 וגם של התקציב לשנים 2017-2018, בראייה פריפריאלית של תקציב התחבורה.

יעל כהן-פארן: הנושא האחרון – אנחנו קוראים לשר התחבורה ולשר העבודה, הרווחה והשירותים החברתיים לפעול להכשרת נהגים, להדרכת נהגים וליצור סביבת עבודה שהנהגים ירצו להצטרף ולהיות בשירות התחבורה הציבורית בישראל.

<קריאה: אם אפשר גם חיילים משוחררים.

<קריאה: ושר הבריאות - - -

<יגאל צחור: שיהיה בריא.

יעל כהן-פארן: אנחנו נפנה גם אליו.

יעל כהן-פארן: שיהיה בריא, בסדר גמור ושיאכל סופגניות.

יעל כהן-פארן: תודה רבה לכולם.